DISSERTATIO 


QUAM 


CONSENSU  ET  AUCTORITATE 

IflAOillFlCl  DOIfllAI  PltAFSIDIS 

ET  DIRECTORIS 

SPECTABILIS  DOMINI  DECANI 


KEC  KON 

CLARIS SIMORUni  DOMINORUM  PROFESSORUM 

REGIAE 

miNGARICAE 


PRO 

DOCTORIS  MEDICINAE  LAUREA 

RITE  AC  LEGITIME  CONSEQUENDA 


edidit 

Bernardus  Bosenbaum, 

Boheinus  Jenikoviensis. 


Theses  adnexae  defendentur  in  Palatio  R.  S.  Universitatis. 


PESTINf. 

TVPIS  CANDERER  ET  HECKENAST. 


Gratum  esi,  quod  patriae  civem , populoque  dedisti^ 
Si  facis  ut  Patriae  sit  idoneus , utilis  agris, 

Utilis  et  bellorum , et  pacis  rebus  agendis. 

Juvenalis  Sat.  4. 


5Utc§  fonncn  icir  nidjt  5tUe, 

*©e^c  jcbcr  iuie  cr’3  tvcibc, 

©e^e  jebcv  luag  ei*  f^rcibe, 

Unb  lua§  cr  fc^reibt,  ba^  c8  gefattc. 


Der 


(heuern  verehrungswiirdigen 


Mutter 


und 


(ien  Maneo  seines  ihiii  unvergesslicben 

Vaters 


widmet  diese  Bldtter  voll  kindlicher  Liebe  undDankbarkeit 


*!«#’  Vet^fasse»'» 


Digitized  by  the  Internet  Archive 
• in  2015 


V/ 


https  ://arch  i ve  .0  rg/detai  Is/b2238859x 


V arias  hominis  aetates  perlustrando,  quivis  facile  comperiet, 
eum  nusquam  sibi  sufficere,  sed  aliorum  semper  ope  indigere. 
Enimvero  si  eum  in  puerili  aetate  consideres,  dic,  quaeso! 
qua  ratione  tenellus  infans  vitam  servare  posset,  nisi  sedula 
parentum  cura  ipsum  foveret,  regeret,  aleretque  ? Alioquin 
nudus  , humi  jacens , aeris  inclementiae  expositus , vel  cito 
inedia  consumeretur,  vel  bclluarum  ferocium  praeda  factus, 
vix  in  lucem  editus  miserabiliter  periret.  — Sed  fingamus 
eum  Adolescentiam  assequi;  nisi  tunc  parentum,  aliorumve 
hominum  consiliis  erudiatur,  et  auxiliis  adjuvetur,  quid  erit 
aliud , quam  ferox  quoddam  animal , .diversas  animi  dotes 
ignorans  ? — Cum  igitur  ea  sit  hominis  conditio  , ut  im- 
becilior  multo  nascatur  omnibus  animantibus , longissimoque 
tempore  alienae  opis  indigus  sit,  nemo  certe  sanae  mentis 
erit , qui  Educationis  summam  dignitatem , inevitabilemque 
necessitatem  in  dubium  vocaverit.  — 

Multis  tamen  cum  molestiis  conjuncta  est  hominis  edu- 
catio , hinc  providentissimus  naturae  Auctor  et  Gubernator, 
qui  omnes  felices  esse  vult,  et  ut  esse  possint,  sapientissime 
omnia  disponit,  paternam  instituit  societatem , in  qua  homo 

omnia  ea  persentiscat  commoda,  quae  eidem  tum  ad  vitaro, 
tum  ad  educationem  necessaria  sunt,  qnaeque  sibi  ipse  pro- 
curare non  valet.  Quo  vero  libentius  a Parentibus  tot  curae, 
aerumnae,  ac  fastidia,  quae  sejungi  a prolium  educatione 
nequaquam  possunt,  exhauriantur,  tenerum  illum  iisdem 
erga  prolem  indidit  amorem  , qui  onera  omnia  levia  reddit. 

Ceterum  ut  tinis  educationis  ex  integro  assequi  possit, 
requiritur,  ut  proles  educandae  sint  sanae  et  robustae  nam 
infantes  a natura  jam  debiles,  morbis  haereditariis  aut  con- 
genitis adfecti,  etiam  penes  optimam  educationem,  nunquam 
illum  culturae  assequentur  gradum,  quem  firmi,  robusti, 
vigore  pleni  et  ab  omni  vitio  immunes  soboles  adipiscerentur. 
Ut  autem  proles  progenerentur  sanae  et  robustae.  Parentes 
illarum  firma  gaudeant  valetudine  est  necesse.  Societatis 
enim  tam  privatae,  quam  publicae  felicitas  et  salus  non  in  eo 
solum  consistit,  ut  auctam  se  prole  videat,  secus  enim  felix 
esset  quoque  civitas  infirmo,  miseroque  vulgo,  et  Lazarethis 
impleta^  atque  hinc  suapte  intelligitur , ut  debiles,  senes, 
morbis  exhausti,  Scrophulosi,  Rhachitide,  Arthritide,  Syphi- 
lide adfecti,  aut  fluxu  habituali  obnoxii;  vel  morbis  nervo- 
rum gravibus,  uti:  Epilepsia,  Catalepsi,  Chorea  S.  Viti, 
Asthmate , aut  Haemoptoe,  Phthisi,  Febri  hectica  laborantes 
matrimonio  potius  renuncient , quam  ut  semet  adhuc  infeli- 
ciores  reddant,  nam  huiusmodi  morbi  per  Matrimonium  certe 
non  tolluntur,  sed  potius  exasperantur,  altera  quoque  pars 
sana,  morbosa  evadit;  infantes  nisi  miseri,  debiles,  imbe- 
cilles , morborum  parentum  participes,  nec  diu  viventes  ge- 
nerabuntur; Zelotypiae,  discordiis,  ruinae  domesticae  et 
divortiis  ansa  praebetur,  et  sio  vita  utriusque  partis  ab- 
breviabitur. — Ut  igitur  vegeti  procreentur  infantes,  requi- 
ritur : Aetas  legitima  et  proportionata  personarum  matrimo- 
nium contrahentium;  talis  erit,  si  vir  ad  minimum  10  annis 
fuerit  senior  foemina  (Juvenis  homo  cum  vetula  penes  omnem 

opum  abundantiam  vix  beabitur} : Nec  nimium  juveiulie,  nec 
senilis  aetas  generationi  favet.  — Utraquo  pars  sit  relative 
sana;  si  morbus  adsit,  qui  tamen  curari  potest,  ille  ante 
matrimonium  tollatur.  — Requiritur  porro  amor  mutuus; 
conjugium  coactum  , aut  e finibus  secundis  contractum, 
nullatenus  favet  propagationi,  adhuc  minus  educationi.  De- 
nique ut  sana  et  robusta,  atque  numerosa  progenies  sperari 
possit,  multum  confert  recta  puellarum  et  masculorum  ante 
initum  matrimonium  informatio , et  quidem : Ut  neocopulati 
sciant  sibi  moderari  in  negotio  sexulai  initio  matrimonii, 
quando  vir  uxori  et  haec  viro  debitum  matrimoniale  denegare 
possit,  uti;  tempore  menstruationis,  graviditatis , puerperii, 
lactationis;  neque  bonum  est  coitum  celebrare  statim  post 
pastum,  post  sumpta  spirituosa,  aut  tempore  affectus.  — 

§.  II. 

Neque  tamen  sana  et  robusta  obtinebitur  progenies , nisi 
gravidarum,  et  foetus  in  utero  contenti  cura  habeatur;  ob 
nexum  immediatum  inter  foetum  et  matrem , omnes  influxus 
noxii  in  matrem  agentes,  ipsi  quoque  foetui  perniciosi  fiunt. 
Plures  igitur  circa  gravidas  regulae  erunt  observandae;  et 
quidem  : 

1.  Respublica  gravidas  ab  injuriis  omnibus  tueatur  opor- 
tet; incrementum  enim  populi,  in  cuius  studio  summum 
Civitatis  principium  silum  est,  aliter  digne  promoveri  nequit. 

. Idcirco  ita  dictabit  leges,  quarum  vi  omnes  et  singuli  strin- 
gerentur in  gravidas  certis  moribus  duci,  et  qui  reniteren- 
tur , hos  poenam  luere  jubebit.  Curet  itaque  Respublica : 
a)  Ut  gravidis  honor  suus  et  protectio  sua  undique  tri- 
buatur. Nara  inter  amplexus  amoris  conjugalis  primum 
germen , a quo  futurus  homo  olira  evolvetur,  in  sinum  suum 
recipiunt;  i.  e.  concipiunt,  gravidae  fiunt.  Hoc  in  statu 

supremum  suae  vocaUonis  in  hac  vita  cuiineii  adlingunt, 
atque  parvum  referunt  mundum  , in  quo  novus  iterum  homo 
creatur  , et  illustris  Creatoris  gloria  relucet.  Illae  praeca- 
vent, ne  genus  humanum  fame,  bellis  et  peste  in  perniciem 
abripiatur,  illae  speciem  suam  perenni  ratione  conservant. 
Ilanc  dignitatem  gravidarum  jam  prisci  suo  valore  condeco- 
raverunt 5 nam  antiquissimi  aevi  historia  jam  jura  quaedam 
et  privilegia,  quae  iis  tribui  solebant,  memoriae  posterorum 
tradit.  Ita  Hebraei  contra  Moysis  legem  feminis  gravidis, 
dum  nimium  adpeterent , carne  suilla  vescendi  jus  tribuere, 
Aegyptiis  lege  sancitum  erat,  ne  gravidae  poena  mortis 
dignae  ad  hanc  prius  damnentur,  quam  partum  enixae  fuerint; 
ne  sio  integer  vitae  scelerisque  purus,  quem  gerebant,  fruc- 
tus in  interitum  ruat.  Athenienses  gravissimarum  scelerum 
reas,  per  Asylum  apud  gravidas  quaesitum , salvas  fleri  ad- 
miserunt, et  supremum  eorum  tribunal,  Areopagus,  lege 
vetuit,  ne  gravidae,  etsi  homicidium  patrarent,  ante  partum 
vita  privarentur.  — Ipsa  Roma , terrarum  Domina,  summum 
honorem  gravidis  impertita  est;  neque  subjici  inquisitionibus, 
neque  jurare,  neque  exilio  puniri  poterant;  sacrae  literae 
grandem  poenam  dictant  omnibus,  qui  gravidae  quamcunque 
demum  laesionem  intulerint.  — Etiam  sequentium  saecu- 
lorum, et  aevi  nostri  exempla  pro  reverentia  earumdem 
pugnant.  Sic  legibus  Galliae  omnis  inquisitio  criminalis  apud 
gravidas  vetita  est.  Et  Romano-Catholicae  iu  orbe  universo 
juribus  aegrarum  gaudent,  a jejuniis,  a genuflexione  sub 
cultu  divino  penitus  exemptae.  In  regno  Ilupgariac  vigore 
part.  2.  tit.  27.  qua  testes  juramentum  ccrporale  nunquam 
praestant;  sed  solum  ad  felicem  partus  exitum  jurare  tenen-’ 
tur.  — Haec  igitur,  aliaque  similia,  quamquam  honorem 
qt  protectionem  gravidarum  vindicent,  ad  plenam  tamen 
eorum  dignitatem  minime  suffleiunt,  nam  fructus,  quos 
ferunt}  pericula,  quihus  exponuntur,  miseriae  quibus  pre-!> 

luuntur,  longe  graviora  sunt,  quam  ut  iis  recensiti  favores 
adprime  respondeant.  Ac  ideo 

dj  Severae  ubique  ferantur  leges  contra  omnes  in  eas 
injurias , praecipue  contra  percussores  ventris  , qui  ens 
innocuum  facile  necare  possunt.  Verba  etiam  acria  in  illas 
explosa  severe  vindicentur,  nam  his  quoque  ira,  terror, 
tristitia  produci,  his  iterum  innumera  mala,  matri  et  proli 
gestae  insidias  molientia  excitari  solent.  Praeluceat  Respu- 
blica verbo  et  exemplo  civibus  universis,  ut  in  periculo  con- 
stitutas consolentur,  juvent,  et  quibus  fortuna  mediorum 
vitae  minus  favet,  has  pro  viribus  suis  auxilio  suo  fulcire 
non  intermittant.  — Ast  non  tantum  mechanicae  eiusmodi 
potentiae  nocentes,  verum  dynamicae  quoque  gravidis  et 
foetui  suas  infligunt  noxas.  Idcirco 

c)  Ordines  Reipublicae  eo  quoque  tendant  oportet,  ne  seu 
publicis,  seu  privatis  terrelicis  spectaculis  interesse  ausint. 
— Exempla  loquuntur  funestos  terroris  effectus,  quo  factum 
est.  ut  perculsis  prius  nervis  matris , uterique  subita  con- 
tractione suborta  , ipse  foetus  non  raro  expulsus,  et  qui 
expelli  non  poterat,  futurae  vitae  suae  tristi  stigmate  notatus 
exisleret ! — Dum  a dictis  spectaculis  arcentur,  videndum 
est  una  , ut  objecta  terrefica  quoque  privatis  coerceantur 
aedibus.  IIuc  imagines  pictae  aut  sculptae,  monstra  referen- 
tes, huc  omnes  charactere  monstrorum  notati,  huc  mutilati, 
laesi,  syncoplici,  et  epileptici  censeri  merentur.  Et  sane 
quampiam  sint,  qui  influxum  imaginationis  matris  in  foetum 
aut  rident , aut  acrius  negant  j facta  tamen  et  fides  virorum 
dignissimorum,  sua  pro  eodem  porrigunt  argumenta.  C.  L. 
B.  van  Swieterij  sed  et  Boer  ha  cius  multa  hunc  in  rem  scri- 
ptis prodidere  suis.  Ut  igitur  etiam  ex  hoc  visus  puncte 
Reipublicae  magna  incumbat  cura.  — In  eorum , quae  dicta 
sunt,  nexu  etiam 

d)  Narratio  et  lectio  rerum  horridarum  a gravidis  remo,- 

veri  debet.  Quis  nescit , quantas  unicum  saepe  verbum  in 
animo  mutationes  inducit,  quae  electrici  ictus  instar  totum 
mox  feriunt  corpus  ? Quid  igitur  sibi  verba  horrida  potes- 
tatis in  gravidas,  praesertim  magna  irritabilitate  gaudentes, 
adrogent , sua  sponte  patet.  En , quod  veritatem  prodit, 
exemplum  1 Mater  filiae  suae  gravidae,  alto  mane  sua  gau- 
dia depromsit,  hanc  tam  placide  dormivisse,  ut  incendii  sub 
noctem  orti  inscia  terroris  poenam  evaserit;  — verum  filia 
audita  incendii  voce,  subito  contremuit,  metrorrhagiam  et 
una  abortum  passa,  id,  quod  apud  Suetonium  legere  licebit. 
— Civitatis  igitur  intererit  curare,  ne  horridae  historiae 
diariis  pro  Matronis,  aut  diariis  popularibus,  e quibus  mox 
per  omnium  ora  circumferuntur,  et  gravidis  noxam  inferre 
possunt,  tam  frequenter  inserantur. 

Saluberrima  lex  jam  fere  ubique  lata  est,  qua  severe 
prohibetur , ne  obstetrices  , pharmacopoei , aliique  profani 
talia  porrigant  remedia,  quibus  foetus  expelli,  imo  mater 
quoque  in  periculum  conjici  potest,  inter  quae  Emetica, 
Catharctica.  Stimulantia,  et  Venaesectio  praecipuam  atten- 
tionem merentur.  Sed  vero  virtus  legis  huius  nondum  tanta 
est,  ut,  non  dico  sancte  stricteque,  sed  nec  quidem  laxe 
plurimis  in  locis  servetur.  — Quid  quod  in  urbibus  nonnullis 
anus  de  foro,  talia  pharmaca  levissimo  pretio  lapsis  vendere 
non  raro  cnnsueverit  ? et  apud  quaestores  variarum  materia- 
rum , saepe  etiam  apud  dardanarios  an  non  omnia  vilibus 
nummis  hunc  in  finem  servitura  comparari  possint?  — 
Noscuntur  in  obscuris  quoque  villis  mulierculae,  quae  parvo 
lucro  impia  consilia  gravidis  casu  indere,"^ et  media  ad 
scopum  necessaria  dictare  non  verentur.  Optandum  est 
igitur  j ut  hoc  objectum  Respublica  magnopere  curet,  et 
legem  circa  illud  latam  semper  et  ubique  in  plenum  deducat 
etfectum.  — 

2.  Maritus  uxorem  a laboribus  gravioribus  dispenset, 

quam  mansveliasime  illam  tractet,  circa  tinem  graviditatis 
solitariam  nunquara  relinquat;  ubi  se  uxor  male  senserit, 
illico  de  auxilio  prospiciat.  — 

3.  Caterva  malorum  saepe  gravidas  et  foetum  ferit, 
quam  illae  sibi  proprio  vitio,  neglectis  omnibus  in  hoc  statu 
vivendi  legibus,  contrahunt , atque  sic  abortibus  horumque 
sequelis  insignem  praebent  occasionem.  Idcirco  miramur 
illicita  gravidarum  opera  non  raro , et  illas  obligationum 
suarum  leviter  oblivisci  merito  querimur.  — Neque  hic 
invehi  acriter  in  sexum  gratia  et  dignitate  plenum,  sed 
solum  commemorare  volo , jam  priscis  temporibus  exstitisse 
tales,  hodieque  existere,  quas  non  malitia,  sed  levitas 
animi  ad  negligenda  eiusmodi  officia  sat  celeriter  abripit, 
id  quod  neque  Ovidii  attentionem  fugit,  dum  canit: 

,,Nunc  uterum  vitiat  quae  vult  formosa  videri; 

Raraque  in  hoc  aevo  est,  quae  velit  esse  parens." 

Haec,  me  hercle ! nec  ipsae  bestiae  ferae  patrant,  eo 
minus  homo,  lumine  rationis  praeditus,  patret,  necesse  est. 
Itaque 

«9  Cum  universim  quoad  vitam  recte  tuendam,  omnia, 
quae  modum  excedunt,  eidem  noxia  sint;  vitandus  est 
gravidis  nimius  corporis  motus.  Exulet  igitur  sidere  ardente 
omnis  vehemens  commotio,  id  quod  praecipue  de  debilibus 
et  plethoricis  valet;  exulent  labores  duri,  diutius  peragi 
soliti,  exulent  denique  saltus,  equitatio  , per  strata  viarum 
lapidea  curru  vectio,  verbo,  omne  nimium  activi  et  passivi 
motus  genus,  circulum  humorum  nimium  augens,  majorem- 
que  inter  eos  et  vasa  confiictum  concitans.  Ast  quemad- 
modum parte  cx  una  motum  immoderatum,  ita  ex  altera 
quietem  quoque  nimiam  gravidae  quidem  universae,  sed 
inprimjs  constitutione  laxa  praeditae  , et  anomaliis  alvi 

obnoxiae , cane  et  angue  peius  evitare  dignentur,  in  iis 
enim  jam  ob  continuum  uteri  incrementum , circulus  hu- 
morum non  penitus  normae  conformiter  agitur  — si  vero 
accedat  nimia  sedendi  libido,  thorace  introrsum  flexo,  si 
et  usus  thoracum  sub  hocce  situ  locum  habeat,  ingentia 
inde  damna  sequi,  casta  adnotavit  experientia.  Atque 
ex  his  momentis  moderatus  motus , praecipuum  servan- 
dae sanitatis  fulcrum,  quo  cordis  actio  adjuvetur,  et  ita 
circulatio  debite  expediatur,  tantum  abest,  ut  prohibeatur, 
ut  potius  sollicite  suadendus  sit.  — 

bj  Legem  quoad  motum  juste  ac  modarate  exercen- 
dum, excipit  alia,  qua  cibi  et  potus  praescribitur  usus. 
Victus  itaque  gravidarum  sit  temperatus,  digestio  facilis, 
non  nimium  stimulans,  adeoque  nec  quantitate,  nec  qua- 
litate peccans,  potus  spirituosi,  nisi  iis  adsuetis  parca 
solum  quantitate  concedantur. 

cj  Relationes  hominis  variae,  varium  quoque  vestitus 
genus  eligunt:  neque  quis  tam  pertinax  erit,  ut  eandem, 
quam  rigida  hyeme,  fervidis  etiam  aestatibus  geramus 
pelleam  vestem.  Id  ulinam  utero  gravido  benedictae 
omnes  agnoscere  vellent  foeminae!  sed  quo  virgines 
olim  usae,  eodem  gravidae  quoque  in  sui  foetusque  rui- 
nam, et  summum  Matrumfamilias  dedecus  uti  vestitu 
plusquam  desiderant,  studio  servandae,  vel  mentiendae, 
quae  virginibus  competit  formae.  Ideo  non  tantum  tho- 
races , toti  etiam  sexui  noxias , non  reponunt,  sed  insu- 
per firmis  fulcris  prominentem  ventrem  reprimere,  circulis 
item  ferreis  aut  de  balenae  ossibus  factis  eundem  cin- 
gere vane  noverunt.  Sed  vero  foetus  mole  crescit,  an- 
trorsum  sursumque  fertur,  atque  ideo  ventrem  extendit, 
organaque  sibi  vicina  premit,  in  functione  sua  impedit: 
an  sub  hac  rerum  positione  vestes  thoracis  non  sint 
relaxandae?  Ita  spasmis  corripitur  uterus,  accenditur, 


ad  latera  cogitur,  atf/ue  suo  justo  debitoque  situ  turba- 
tur , ut  non  raro  abortus  sequatur ; verum  secus  etiam 
foetus  usque  partum  servatus  contusionibus,  formae  de- 
flexibus, et  vitiis  organicis  notatus  in  lucem  saepe  prodit, 
ut  potius  paratos  ferat,  quam  contrahat,  in  hac  vita  mor- 
bos. Sexus  alter  in  Syria,  nunquam  thoraculis  vincitur^ 
et  ideo  maximus  partuum  numerus  facile  peragitur.  — 

d)  Multae  leguntur  historiae  in  scriptis  medicorum,  e 
quibus  elucet,  abortus  frequenter  sine  mensium  discrimine, 
quos  graviditas  percurrit,  a nixibus  ortos,  atque  gravidis 
non  innoxios  fuisse ; dum  itaque  nixus  a voluntate  multum 
dependeant,  debiles  et  plethoricae  a nixibus  abstineant, 
ne  repetita  pressione  uteri,  idem  exacerbatus,  ingenta  co- 
pia sanguinis  matrem , et  vita  immediate  foetum  spoliet.  — 

e)  Magnam  stragem  utero  gravido  infert  coitus.  — 
Si  conjuges  omnes  huius  rei  gravitatem  solertius,  liben- 
tiusqne  perspicere  vellent,  magnus  abortuum  numerus,  e 
gravidarum  regno’ exularet.  Sed  proh  dolor!  quam  multi 
sunt  parentes,  qui  vix  enti  novo  vitam  tribuere,  jam  illud 
effreni  voluptate  interficere  pergunt.  — Idcirco  non  tan- 
tum leges  canonicae  gravidas  a praestando  conjugali  de- 
bito dispensant,  sed  etiam  plures  gentes  legem  tulere, 
ne  utero  foeto  mulieres  cum  maritis  congrediantur.  — 
Consulite  vobis  igitur  gravidae , et  quamdiu  fructum  utero 
geritis,  tamdiu  cum  viris  commercium  fovere  nolite! 

f)  Superest  quoad  vitam  etiam  psychicam  postremam 
adhuc  adducere  legem.  — Affectus  animi  omnes  tam  grati, 
quam  ingrati , tam  exaltantes , quam  deprimentes  variam 
in  omne  corpus  actionem  exerunt , sed  apud  gravidas  om- 
nes tamen  in  illud  conspirant  malum , ut  spasmis  aut  in- 
flammatione fiuxuque  sanguinis  uterini  provocatis  matrem 
et  foetum  simul , aut  alterutrum  in  perniciem  abripiant.  — 
Vitent  ergo  nimias  animi  adfectiones  gravidae , vitentque 

socii  homines,  ne  in  iis  quacunque  ratione  vehementes 
excitent  adfectus,  praesertim  deprimentes.  — 

§.  in. 

Parturientes  quoque  summam  requirunt  adtentionem, 
necessarium  itaque  hac  ex  parte  erit , ut  obstetrices  bene 
institutae  publico  stipendio  alantur , nam  obstetrices  igna- 
rae, necessariis  graviditatis  phoenomenis  in  lucem  erup- 
tis, haec  statim  pro  abnormibus  declarant,  remedia  com- 
mendant , quibuscum  inocenti  inscitia  morbum  tollere 
velint,  foetui  et  matri  labem  inferunt  saepe  indelebilem. 
Summas  praeterea  noxas  inferunt  obstetrices , quae  dolores 
ad  partum  veros  a spuriis  distinguere  nesciunt,  quippe 
orificio  uteri  adhuc  clauso  partum  urgent,  matris  vires 
exhauriunt,  fiuxum  sanguinis  non  raro  Icthalem  producunt, 
foetum  in  angustias  redigunt,  huneque  et  matrem  impe- 
ritia sua,  et  ru«Ji  manu  dulci  spoliant  vita.  Quid  si  per- 
versus utero,  aut  foetui  situs  obtigerit,  vel  aliae  calami- 
tates obortae  fuerint?  An  haec  non  egeant  plena  rei 
peritia?  Sed  me  hercle!  sicut  publice  institui,  ita  quoque 
publice  ali  debent.  Enimvero  plurimae  gravidae  tantis 
aerumnis  expositae  gemunt,  ut  praestiti  auxilii  valorem, 
dum  intime  vellent,  rependere  non  possint,  atque  sic  vel 
sibi  relictae,  vel  rudibus  manibus  traditae  una  cum  prole, 
quam  gerunt,  supradictis  malis  coacto  modo  subjiciuntur. 

§.  IV. 

Partu  feliciter  absoluto,  curandum  erit:  ut  Mater  Pu- 
erpera et  proles  incolumes  serventur.  Ante  omnia  puer- 
pera quietem  observet  summam,  sola  non  relinquatur,  sed 
continuo  observetur j an  placide  respiret,  an  calor  corporis 

sit  amoenus,  investigetur  abdomen,  an  uterus  debite  con- 
trahatur, et  si  anomaliae  quaedam  observentur,  illico  medicus 
advocetur.  — Somno,  quo  vires  restaurantur  puerpera 
brevi  tempore,  et  sub  vigili  oculo  indulgere  protest.  Cansae 
hoc  tempore  maxime  nocentes  sunt:  laetitia  summa,  cla- 
mor, terror,  timor,  tristitia , ira , indignatio , aer  corruptus, 
quietis  denegatio,  refrigerium,  retentio  excrementorum, 
denegata  lactatio,  excessus  in  esu  et  potu,  secretionum 
normalium  turbatio.  Ut  igitur  haec  omnia  quam  solertissime 
vitentur,  haud  satis  commendare  possum. 

Neonatus,  funiculo  umbilicali  suo  modo  deligato  et 
abscisso,  ponatur  in  balneum  saponatum,  moderate  cali- 
dum, investigetur  dein:  an  non  aliqua  deformitas  adsit, 
etsi  quidpiam  abnormis  observetur,  illud  non  statim  matri, 
sed  tantum  cognatis  dicatur,  et  statim  de  auxilio  pro- 
spiciatur.  Neonatus  ablutus  et  siccatus  linteo  calido  in- 
volvitur, et  uberibus  adponitur.  — Circa  neonatum  se- 
quentia erunt  observanda  : Balneum  nec  sit  nimis  calidum, 
sed  nec  frigidum.  Primis  tribus  mensibus  omni  die  adhi- 
beatur balneum  tepidum,  dein  omni  secanda  die;  6.  mense 
aetatis  infantis  balnea  frigidiuscula  18°  adhiberi  possunt, 
attendendum  tamen  semper,  nc  refrigerium  admittatur, 
sudante  corpore  nunquam  in  balneum  ponatur,  neque  diu 
in  illo  relinquatur,  et  cito  siccetur.  Nimia  corporis  frictio, 
non  secus  ac  absurda  quaedam  praejudicia,  ut  lotio  cum 
secundinis,  expressio  mammularum  non  est  toleranda.  Si 
frenulum  linguae  adcretum  esset,  id  unguibus  solvere,  vel 
vero  aliud  vitium  obstetricibus  corrigere  nefas  est,  haec 
medico  sunt  committenda.  Strenua  neonati  fasciatio  repu- 
dianda, non  secus  ac  impertitio  baptismi  hieme  rigidissima 
cum  aqua  gelida  propter  noxios  effectus  reprobanda; 
aestivo  autem  tempore  curandum  ne  insulatio  locum 
habeat.  Quod  nutritionem  infantis  attinet,  haec  in  genere 

sit  orciiiiata.  Ouoliefl  per  diem  ubern  ei  exhiberi  debeant, 
determinari  non  potest , sed  quoliescunque  post  somnum 
pacatum  clamat,  digitum  ori  impositum  sugit:  uberibus 
adponi  potest;  non  tamen  et  isiud  certum  famis  est  signum, 
nam  saepe  clamant  ob  strenuam  fasciationem,  aut  ob  immun- 
ditiem; mundities  adeoque  non  potest  sufficienter  commen- 
dari. — Mammae  post  singulam  lactationem  aqua  tepida 
abluantur,  et  alternis  vicibus  exhibeantur,  nunquam  tamen 
illico  post  pastura,  motum  corporis  vehementiorem,  coitum, 
raecipue  autem  iram , tunc  enim  lac  semper  alteratum  est. 
Syrupos  purgantes  absque  consilio  medici  exhibere  vetitum 
est,  — Usus  cunarum  est  reprobandus.  Lectulus  infantis  sit 
simplex,  potius  durus  quam  mollis,  infantem  plumis  obruere 
noxium  est.  Infantem  in  eodem  lecto  cum  matre  aut  nutrice 
per  noctem  relinquere  periculosum  est,  infans  enim  facile 
suffocari  potest.  — Neque  consultura  est  infantes  in  cubili 
obscuro  relinquere  — facile  enim  amaurosis  evolvitur  — 
sed  aeque  attendendum , ne  radii  lucis  in  oculos  incidant, 
malum  quoque  est,  si  infantes  ex  latere  fenestram  aspiciant, 
unde  strabones  evadunt.  — 

§.  V. 

Interim  non  satis  est  liberos  a Parentibus  procreatos 
fuisse  sanos  et  robustos,  at  tales' ut  maneant  etiam  curan- 
dum. Eos  proprio  — si  sana  firmaque  corporis  constitutione 
gaudeat  — matris  lacte  esse  nutriendos,  non  alienis  uberi- 
bus tradendos  ipsa  docet  natura,  quae  mulieri  dedit,  quidquid 
ad  munus  illud  requiritur. 

Ecce  mihi  assurgunt  passiin  applauduntque  canenti 
Matres  atque  viri , quorum  pia  pectora  tangit 
' Prolis  amor,  quernaque  intexunt  fronde  coronam 

Servanti  cives,  et  funera  acerba  moranti 

Non  tibi  displiceat , quisquis  fuit  ille  sophorum, 

Qui  quondam  edixit  jucundi  ut  lactis  amicos 
Haud  alio  potius , quam  matris  ab  ubere  rores 
Exsugat  puer,  atque  alimenta  beata  capessat. 

Hoc  adeo  rerum  illa  parens  , hoc  optima  poscit 
Natura , officiique  pias  in  tempore  matres 
Almonet , et  soboli  prudens  accingit  alendae. 

Scaev.  Sammarth.  Praedolroph.  L.  /.  c/  L.  III. 

Ceterum  matris  non  secus  ac  liberorum  interest , ut  eos 
ipsa  nutriat.  Matris  quidem , quae  nisi  id  facia,  nimia  afflu- 
entis lactis  copia  graves  sibi  morbos  accersit , uti;  febrim 
puerperalem  periculosis.simam , mammarum  inflammationem, 
suppurationem,  indurationcm,  Leucorrhoeam,  mutationes 

diversissimas  ominosissimasque  uteri  etc.  — Sed  interest  et 
liberorum:  namque  magnam  partem  habet  in  corporibus  ani- 
misque fingendis  ingenium  nutricis  et  natura  lactis.  Quod 
enim  arbusculis  contingit,  ut  scilicet  ad  mutandam  earum 
indolem  plurimum  valeant  aquae  et  solum,  quibus  nutriuntur, 
hoc  multo  magis  in  prolibus  locum  habet;  si  ergo  frequenter 
accidit , ut  arbor  laeta  et  nitens , alium  in  locum  translata, 
deteriori  succo  depereat,  non  mirum  est,  si  parentum  sa- 
norum liberi,  neque  corpore , neque  animo  his  similes  exi- 
stant,  cum  ipsis  plerumque  adhibeatur  nutrix  vitiosa.  Prae- 
terea mulierum  crudelitate,  quae  suos  partus  deserunt,  et  a 
se  ablegant,  interscinditur,  aut  certe  quidem  deteritur  vin- 
culum illud  animi  et  amoris  , quo  parentes  cum  prolibus 
natura  colligat.  Nam  ubi  infans  procul  a matris  conspectu 
exulat,  maternus  amor  sensim  restringitur:  ipsius  quoque 
infantis  affectus  in  ea  solum  conquiescit,  cuius  curis  alitur, 
ac  proinde , ut  in  pueris  expositis  usu  venit , matris , quae 
illum  genuit,  vix  ullus  superest  sensus , ullum  desiderium. 
Quantum  prolibus  noceat  aliena  nutritio,  sic  describit  Auctor 
Praedii  rustici  Libro  2.  versus  finem : 

,,At  puer  nigciiuus  , qui  sub  laquearibus  aureis 

Exoritur,  tristi  patrios  mutare  Penates 

Cogitur  exilio;  posifoque  puerpera  foetu 

Focmina , dives  opum,  ventris  cum  pondere  matrem 

Exuit,  atque  boum  mugitus  inter , alendam 

Rus  aliquo  sobolem  domina  procul  ab  urbe  relegat: 

Quaeque  cani  sugenda  dabit,  negat  ubera  nato: 

Gibbere , distortis  foedum  vel  cruribus  , annos 

Post  aliquot,  puerum  recipit,  quam  plurima  passum 

Non  oculo  vidit , non  pectoris  indice  mola.“ 


§.  VI. 

Nolo  laincn,  uf  omni,  quasi  ex  Leg^e  universali  laclatio 
nialri  imputcfur;  sunt  etenim  casus,  qui  exceptionem  patiun- 
tur: imo  et  consulto  medici  prohibentur.  Tales  sonti  si  mater 
sit  nimium  debilis,  Ilaemoptoe,  Syphilide,  aut  febri  de- 
pascente adfecta  , aut  Scrophulis,  Rhachitidi  in  alto  gradu 
obnoxia,  alio  quopiam  contagioso,  vel  haereditario  morbo  , 
laborans,  si  gravi  mammarum  malo  vexetur si  demum  pa- 
rum lactis  secernatur,  illudque  ab  infante  non  feratur.  — 
Si  igitur  qiialiscunque  ex  his  , aut  his  similibus,  causis  pro- 
pria porrigere  ubera  prohibeat;  seligant  nutricem  modestam, 
pacificam,  hilarem,  natam  inter  annum  18-um  et  30-um, 
cuius  partus  paucis  diebus  a teuipore  nativitatis  prolis  distet, 
quae  agendi  et  vivendi  modum  cum  tenellis  intelligat;  vale- 
tudinis sit  firmae  et  constantis;  nullam  labem  in  humoribus 
aut  solidis  saltem  non  multum  timendam  habeat,  quae  in  nu- 
triendum propagari  possit;  praecipue  invigilandum  an  labe 
scrophulosa,  scorbutica,  venerea,  scabie,  verme  solitario, 
verbo  nulla  vitae  vegetativae  aut  animalis  labe  laboret.  Sit 
mediae  obesitatis,  probatissima  vero  sit,  quae  quaedam  de 
indole  matris  praeseferat;  mammae  nec  flaccidae,  nec  nimis 
durae,  aequaliter  scmiclypticae ; papilla  sit  mediocris,  nec 

magna,  nec  nimis  parva,  haecque  sit  sensilis  ita,  ut  si  di- 
gito perfricetur,  erigatur  et  durescat.  Lac  propinet  utraque 
mamma,  et  illud  habeat  quantitate  sufficiens,  qualitate  bonum. 

Iluiusmodi  dein  persona  etsi  e\  infima  plebe  sumta,  cum 
quadam  distinctione  tractari  debet,  nam  meminisse  oportet 
infantem  eiusdem  lacte  ali,  qui  succus  pretiosus  ad  omnem 
influxum  noxium  in  nutricem  agentem , noxiam  acquirit  in- 
dolem, et  infans,  vomitu,  diarrhoea,  convulsionibus  corri- 
pitur, imo  subinde  exstinguitur.  Ideo  cibi  ipsi  dentur  suffi- 
cienti quantitate  et  bonae  qualitatis , potus  tamen  spirituosi, 
praeprimis  initio  lactationis  ipsi  non  concedantur,  famulitio 
est  mandandum , ne  illam  ad  iram,  indignationem  concitet, 
curandum,  ut  animo  sempcr  sit  hilari,  neque  graviores  labo- 
res perficiat.  — 


vii 

In  casu  autem  illo,  ubi  mater  vel  moritur,  vel  prop- 
ter causas  supra  allatas  lactare  non  potest,  nutricem  vero 
solvere  ipsi  aeque  arduum  est;  optimum  erit,  si  lac  asini- 
num in  usum  trahatur , aut  recens  vaccinum,  malum  est 
ovile,  pessimum  caprinum,  cum  valde  pingve  sit.  Lac 
desumatur  ab  animali  sano  , juveni  et  semper  ab  eodem, 
lac  recens  decoquatur  et  primis  6 — 8 diebus  cum  una 
parte  aquae  purae,  vel  cum  decocto  Altheae  misceatur, 
tardius  merum  lac  cum  sacharo  exhibeatur,  ex  instrumento 
suctorio , cuius  apertura  spongia  et  linteo  mundo  involuta 
sit,  post  3 septimanas  etiam  mucilago  hordei,  orizae,  iiis 
carnis,  panis  biscoctus  cum  lacte  et  sacharo  exhiberi  pos- 
sunt. Vitanda  sunt  viridaria  et  farinacea,  nam  priora  fiatus 
causant,  posteriora  non  digeruntur  et  dolores,  spasmos, 
alvum  constipam  provocant.  Ubi  denses  prorumpere  in- 
cipiunt caro  fenera  exhiberi  poterit.  Pro  potu  initio  sit 

lac,  deinaqua.  Cercvisiani,  vinum,  prout  etiam  coffeam,  cho- 
coladara  et  omnia  aromatica  dissuadeo.  Pro  jentaculo  lac, 
aut  cotfea  glandum  quercinarum  praecipue  scrofulosis  opti- 
me conducit.  In  genere  victus  parcus  et  per  breviora  inter- 
valla infantibus  propinetur  potius,  quam  ut  ad  semel  magna 
copia  ciborum  ventriculum  onerent. 

§.  vni. 

Mense  circiter  15-to  infantes  stare  et  ambulare  discunt, 
in  hoc  negotio  optimum  est,  infantes  in  cubili  relinquere, 
ut  se  in  tapetis,  vel  tegminibus  libere  volutent,  tardius  ob- 
jectis adsistere,  et  sic  circa  sellas  et  alia  objecta  ambulare 
discant,  semper  tamen  sub  vigili  oculo.  Diversae  machinae, 
ligulae  ambulatoriae,  corbes,  sellae,  curriculi  ambulatorii 
summopere  sunt  noxia,  facile  enim  luxationes,  morbos 
pectoris,  hernias,  fracturas  ossium  et  alia  vitia  provocant. 
Vectio  in  curriculis,  ob  eversionem,  succussionem  .et  inso- 
lationem  in  plateis  commendari  haud  meretur,  in^cubili  ad- 
huc tolerari  potest.  Pessimum  est,  infantes  per  caput,  bra- 
chia, vestes,  vel  lingulas  capere  et  elevare,  aut  in  gyrum 
vertere  , nam  haec  omnia  diversissima  mala  producere  so- 
lent. Ad  insistendum  pedi  aut  ambulandum  ne  cogantur, 

antequam  pedes  debitum  robur  non  habuerint,  secus  pedum, 
aut  spinae  dorsi  curvaturae,  vel  diversa  pectoris  vitia 
oriuntur.  — 

Cum  initio  anni  2di  facultas  loquendi  semet  evolvat , pa- 
rentes eo  curam  impendant,  ut  rerum  nomina  distinete  pro- 
nunciare  et  bene  loqui  discant.  Quia  vero  natura  simus  earum 
rerum  tenacissimi,  quae  rudibus  annis  percipiuntur,  maxime 
curandum  est,  ut  pueri  nihil , nisi  bona  et  recta  videant, 
audiant,  quorum  memoria  usque  ad  senectutem  eos  prose- 
quatur. Ouam  ob  causam  a famulorum  consortio,  quantum 

fieri  i)otes(,  removeantur;  nihil  est  enim  tam  tenerum,  tam  fle- 
xibile, tam,  quocunque  inclinaveris,  cereum,  quam  puerorum 
mentes*  Plurimum  igitur  esset  periculi,  si  cereis  illorum 
animis  multa  imprimerentur  indecora  et  obscoena,  si  inter 
famulos  versarentur , qui  plerumque  corruptis  sunt  mori- 
bus. Invigilandum  porro  ne  per  inanes  ;ic  spiritibus  et  spe- 
ctris fabulas  timidi  efficiantur. 

Relate  ad  somnum  notandum  est,  quo  junior  homo,  eo 
plus  dormit,  ideo  dura  somnus  infantem  obruit,  impediri 
non  debet,  sed  ponatur  infans  ad  locum  quietura,  tenebri-* 
cosum,  moderate  calidum,  non  alto  loco,  e somno  non  exci- 
tetur repente,  aut  cura  magno  strepitu ; neque  tamen  so- 
mnus provocetur  frictione  fontanellarum  , aut  partium  ge- 
nitalium, commotione  corporis,  cantu,  eo  minos  terrefactione 
aut  opiatis  , tam  animo  , quam  corpori  perniciosis. 

Crepundia  quoque  peculiarem  requirunt  attentionem,  ob 
materiale,  colorem  et  formam.  Ne  sint  confecta  e metallis 
venenatis,  non  e vitro,  neque  colore  venenato  sint  cincta; 
neque  talem  habeant  formam,  ut  corpus  laedere,  aut  functio- 
nes eius  impedire  possent,  neque  sensus  obtundant,  aut  or- 
gana respirationis  adficiant. 

§.  IX. 

Pericula  morborum  optime  praecaventur  induratione 
corporis.  Indurafio  haec  nisi  lente  flat  et  per  gradus,  a fa- 
cilioribus ad  difficiliora  procedat ; transitus  enim  ad  altiores 
gradus,  neglectis  mediis  debitem  adhuc  compagem  corpo- 
ris perturbat.  Sit  praeterea  induratio  corporis  aequalis  et 
universalis ; aetatis  quoque,  corporis  constitutionis,  clima- 
tis, vivendique  modi,  nec  non  aliorum  adjunctorum  ratio 
est  habenda.  — Cibi  duriores  innocui  esse  possunt  illi,  qui 
corpus  multum  commovet.  Vestitus  levis  in  mitiore  et  con- 

sianfe  climate  non  nocet,  in  aspero  et  mutabili  varios  pro- 
vocat morbos.  — Contra  variolas  optimum  prophylacticum 
est  vaccina*io  nunquam  negligenda. 

X. 

Maximum  influxum  in  constitutionem  corporis  habet : 
i-O  Aer,  qui  semper  debet  esse  purus,  et  qua  talis  conser- 
vatur munditie  ac  frequenti  cubilis  ventillatione.  Munditie 
neglecta  diversi  morbi  cutanei,  scorbutus,  febris  putrida  et 
typhus  evolvuntur,  eo  minus  compages  iufantum  tenera  huic 
potentiae  nocenti  resistere  poterit.  — Temperaturam  quo- 
que valetudini  convenientem  esse  oportet.  Vehemens  calor 
non  minus  noxius  est,  quam  intensum  frigus , praesertim 
repentinus  ex  uno  in  alium  transitus.  Mutationi  tamen  aeris 
sensim  adsvefaciendae  sunt  proles , ne  ipsarum  valetudo 
cum  omni  vento  ac  tempestate  mutetur. 

2-0.  Cibi  et  Potus,  Cibi  sint  simplices  bene  et  munde 
parati,  neque  tamen  multo  aromate  conditi.  Si  infans  cibum 
aliquem  fastidit  cogendus  quidem  non  est,  ut  sumat,  neque 
tamen  eius  gratia  alter  parandus , ut  quo  facilius  ciborum 
diversitati  adsuescat.  Edendum,  quantum  satis,  ut  corporis 
vires  reficiantur.  — Necessarium  prolibus  nutrimentum  sub- 
trahere, fame  easdem  macerare,  ut  graciliorem  et  pulchrio- 
rem corporis  formam  consequantur,  insanum  est;  hac  enim 
ratione  diversis  vitiis,  uti:  mendatiis  , fraudibus,  furtis 
praebetur  occasio.  Aeque  perniciosum  est  nimio  cibo  proles 
farcire,  unde  vomitus,  diarrhoea,  febris  gastrica  aliique 
morbi  nascuntur.  Curandum  porro,  ut  proles  in  usu  nutri- 
mentorum certo  ordini  tempestive  adsvescant,  neque  ex'ra 
praestitutum  tempus  manducent.  Ad  valetudinem  magis 
conducit,  si  cibi  paulatim  sumantur,  bene  masticentur,  qnara 
si  celeriter  deglutiantur.  Singularis  attentio  et  eo  dirigenda, 

ne  vesperi  cibos  stimulantes,  flatulentias  causantes,  aut  dif- 
ficulter digerendos  ingerant,  neque  ventriculo  nimis  farcto 
lectum  ingredientes  somnum  petant. 

3- 0.  Vestitus  anni  tempori  sit  accomodatus,  neque  in- 
crementum corporis  et  artuum  liberum  motum  impediat,  hinc 
rejicienda  sunt  omnia  angusta  et  constringentia  indumenta, 
uti:  collipendia  thoracula,  calcei , strictae  caligae  et  quae- 
vis stricta  ligamina.  Ne  sint  vestes  nimis  calidae,  rigidae, 
cutim  irritantes  ; caput  imprimis  magno  calore  non  est  fo- 
vendum. 

Lectus  mollis  plumaceus,  nimium  calorem  fovendo,  so- 
porem alit,  et  nervorum  debilitatem  producit,  ipsi  etiam  in- 
nocentiae periculosus.  Stramen  purum,  pulvinaria  ex  pelli- 
bus pilis  equinis  referta,  tegumenta  levia  multo  magis  con- 
ducunt. Mane  evigilantes , ne  ignobili  otio  in  lecto,  ultra 
tempus  somni  protracto,  indulgeatur,  surgere  jubeantur , fa- 
cile enim  tunc  adolescentes  incauti  corrumpuntur,  et  tepore 
lecti  stimulo  genitali  excitato  ad  onaniam  deducuntur. 

4- 0.  Habitatio  sit  alta,  ampla,  sicca  et  lucida,  prospe- 
ctu in  liberum  patente,  in  cubilibus  enim  humilibus,  angustis, 
humidis,  abstrusis,  et  non  satis  illustratis  sanitas  facile  per- 
turbatur. Removenda  e cubiculo  prolium  superflua  impedi- 
menta, praesertim  talia,  quibus  se  facile  laedere  possent. 

6-0.  Mundities  et  ordo  magnum  influxum  non  tantum  in 
corpus,  verum  etiam  in  animum  habent,  his  igitur^a  prima 
aetate  proles  adsvefaciendae  sunt;  hinc  mane  quamprimum 
expergefiunt  statim  surgant,  faciem,  manus  aqua  frigida 
abluant,  se  munde  induant.  Creatori  optimo  de  nocte  feli- 
citer transacto  gratias  agant,  jentaculo  dein  sum'o,  occu- 
pationes utiles  perficiant.  Vesperi  antequam  decumbunt 
crepundiis,  libris,  instrumentis  scriptoriis,  cunctis  denique, 
quorum  cura  ipsis  comiltitur  in  ordinem  redactis,  absolutis- 
que  precibus  vespertinis  se  decenter  exuant  et  noctu  pacate 

dormiant.  Ad  conservandam  munditiem  et  corpus  roboran- 
dum multum  confert  balneatio,  natatio,  hiemis  tempore  lotio 
cum  aqua  frigida.  — Munditiem  et  ordinem  vel  maxime 
puellae  colant  , ut  quondam  bonae  matres , excellentesque 
oeconomae  evadant.  Luxus,  moribus  summe  perniciosus,  sol- 
licite vitetur. — 

6-0.  Motus  corporis  moderatus  sanitati  maxime  amicus 
nunquam  negligatur,  et  tempestate  minus  favente  quoque  su- 
scipiatur, ut  s.ic  proles  mutationibus  athmospherae  adsve- 
flant;  curandum  tamen  ne  commotio  sit  vehemens  nec  diu- 
turna, paulo  vero  ante,  et  post  cibum  sumtum  validior  mo- 
tus non  suscipiatur.  Ubi  fleri  potest , exercitia  gymnastica 
non  negligantur.  — Si  motus  corporis  sufficiens  locum  ha- 
bere non  posset,  tunc  continuo  laboribus , non  tamen  ingra- 
tis, aetatis  suae  convenientibus  occupentur,  et  nunquam  in 
otio  sibi  soli  relinquantur.  Maximam  hoc  respectu  attentionem 
puellae  merentur,  quae  in  civitatibus  passim  ad  vitam  se- 
dentariam condemnatae  labores  perficiunt  in  cubilibus  aere 
corrupto  plenis.  Hinc  plurimae  puellae  in  civitatibus  sunt 
debiles,  tenerae,  pallidae,  morbis  spasmodicis,  imprimis  hy- 
steriasi  obnoxiae,  prolem  in  utero  gerere  non  valent,  sed 
abortum  patiuntur,  vel  saltem  graviditatem  molestam , et 
partum  difficilem  habent.  Optime  autem  mala  haec  avertun- 
tur, si  puellae  ad  varios  etiam  labores  in  culina,  horto,  aere 
libero  perficiendos  adigantur. 


§.  XI. 

ut  tamen  fini  educationis  omni  ex  parte  respondeant, 
parentes,  prolibus  suis  non  modo  alimenta  praestare,  teneros 
eorundem  artus  fovere,  externas  ab  iis  injurias  removere, 
atque  adeo  sedulam  debent  adhibere  curam  circa  corpus, 
sed  etiam  solliciti  sint  oportet  circa  mentem,  et  circa  statum 

externum  illarum;  in  eo  siquidem  sita  est  recta  prolium 
educatio,  ut  ita  instituanter,  educenturque  a teneris,  quo  re- 
cte constitutioni  ac  felicitati  generis  humani  inserviant,  ac 
prospera  vitae  conditio,  sed  maxime  animi  cultura  earumdem 
promoveatur,  quo  idonea  et  utilia  societatis  humanae  ac 
reipublicae  membra  evadant,  suaque  erga  Deum,  semet  ipsos, 
et  alios  ofTicia  doceantur.  — Attamen  vires  animi  nec  prae- 
mature, nec  immodice  sunt  adslringendae,  utrumque  enim 
earum  labefactationem  post  se  trahit,  ipsa  quoque  compages 
corporis  periclitatur.  Nam  sicut  corporis,  ita  animi  virium 
evolutio  habet  suam  a natura  definitam  periodum,  quam  im- 
pune transgredi  non  licet.  Natura  primis  annis  potissimum 
formando  et  roborando  corpore  occupatur , unde  qui  aetate 
hac  vires  animi  intendunt,  corpore  deficiunt,  fiuntque  cum 
tempore  hebetes,  imbecilles,  morbidi,  miseraeque  vitae  mors 
praematura  saepissime  imponit  finem.  Ne  igitur  cultura  fa- 
cultatum mentis  praemature  suscepta  tristes  habeat  seque- 
las, oportet,  ut  non  omnes  eodem  tempore,  sed  sensim,  aliae 
post  alias  juxta  certum  ordinem  excitentur  et  evolvantur. 

Quamprimum  infantes  incipiunt  rite  cogitare,  in  id  prae- 
cipue adlaborandum  est  parentibus , ut  teneros  etiamnum 
liberorum  animos,  instarque  cerae  in  omnem  partem  fiexu  fa- 
ciles, tum  quoad  intellectum,  tum  quoad  voluntatem  rite  ex- 
colant, inslituantque  ad  gloriam  et  obsequium  conditoris,  ac 
gubernatoris  naturae  Dei,  ad  utilitatem  et  felicitatem  socie- 
tatis humanae,  ac  reipublicae.  Non  enim  ad  augendum 
praecise  hominum  numerum,  frugesque  consumendas  con- 
cessi a Deo  parentibus  sunt  liberi,  sed  ut  probis  moribus, 
actionibusque  legi  conformibus  illius  perfectiones  manife- 
stent, gloriamque  auctum  eant,  ac  felicitatem  et  .salutem 
humanae  societatis,  reipublicaeque  promoveant.  Quare  prae 
omnibus  aliis  supremi  numinis  notitia,  remotisque  erroribus, 
illarum  rerum  cognitione  intellectum  eorum  imbuere,  aut 

sua,  aut  aliorum  opera  parentes  debent,  quae  ad  vitam  probe 
agendam , praestanda  rite  debita  tum  Deo,  tura  sibi,  tum 
aliis  officia,  procurandaque  sive  in  toga,  sive  in  armis,  si- 
ve in  aliis  artibus  reipublicae  commoda  faciunt.  Quo  pluri- 
mum confert,  si  parentes  malorum  principiis  obstent ; oc- 
casionem videndi  agendique  prava  praecidant ; recte  ipsi 
agendo  virtutem  honestatemque  exemplo  magis,  quam  verbo 
doceant;  in  familia  bonos  solum,  probosque  minime  vero 
discolos  ac  pessimae  farinae  homines  tolerent,  neque  ni- 
mium educationem  probam  liberorum  differant,  sed  mature, 
sexto  ut  minimum,  septimoque  anno  auspicentur;  aptissima 
siquidem  haec  aetas  est , ut  in  omnem  partem  flectatur.  — 
Proderit  autem  plurimum , si  longe  a matris  conspectu, 
et  familiaribus  blanditiis  adolescentes,  non  privatim,  sed 
publice  erudiantur,  ut  ingenia  cupiditate  quadam  gloriae, 
et  aemulatione  , aliorum  velutistimulo  , incitentur,  uti  Aris- 
toteles et  Quintilianus  (de  instit.  orat.  lib.  1.  cap.  2)  per- 
spicuis argumentis  demonstrant.  Postquam  autem  eos  Ma- 
gistris educendos  commiserint,  non  idcirco  se  se  ab  omni 
cura  solutos  existiment;  verum,  qui  sint  eorum  progres- 
sus , quae  agendi  ratio,  qui  mores,  diligenter  inquirant.  — 
Educatio  porro  disciplinam  et  culturam  requirit.  Dis- 
ciplina tempestive  et  impense  cavere  debet,  ne  in  prima 
et  tenera  aetate  oriantur , vel  praeparentur  vitia , quae 
hominem  ac  civem  maxime  dehonestant,  et  infelicem  red- 
dunt, V.  gr.  egoismus,  desidia,  divitiarum  admiratio,  am- 
bitio etc.  quod  fit  incutiendo  menti  tenerae  efficacissimas 
ignominiosae,  et  pestiferae  illorum  vitiorum  indolis  ideas, 
quae  deinde  celeriter  accurrant,  atque  vitiorum  irritamenta 
quaecunque  in  fugam  agant,  aut  certe  debilitent.  Cultura 
vero,  in  institutione  et  exercitatione  posita  efficit,  ut  li- 
beri evadant  homines  moraliter  boni,  et  pragmatice  utiles, 
adeoque  sorte  sua  contenti.  Disciplinae  et  culturae  vim 


27 


plane  non  intelligunt  ii,  qui  illam  in  severitate,  metu  et 
castigationibus  maxime  ponunt;  ea  est  vera  disciplina, 
quae  sensum  honesti  a natura  insitum  elicit , atque  insti- 
tutione tempestiva,  et  institutis  idoneis  juveniles  mentes 
ad  honestatis  cognitionem,  et  amorem  adducit;  quod  nemo 
efficiet,  nisi  ipse  generoso  incoctum  pectus  honesto  ha- 
beat, neque  illud  per  suam  vivendi  rationem  continuo  ab- 
neget. Severitas  sola  hoc  tantum  efficit,  ut  honestum 
simuletur,  pravitas  vero  dissimuletur,  qua  in  re  societati 
civili  nihil  nocentius  cogitari  potest.  — Corrigendi  sunt 
et  puniendi  liberi  a parentibus,  eorumque  vicariis,  dum 
opus  fuerit,  non  tamen  ultra  modum,  ne  ad  iracundiam 
promoveantur;  affectus  enim  eorum  cum  erumpunt  ab  initio 
sunt  reprimendi,  neque  ipsorum  vitiolis  blandiendum  est, 
ne  ea  licere  sibi  persvadeant;  moderate  autem,  nec  nimis 
severe  id  praestandum,  quia  nimia  poena  ingenium  libe- 
rorum obtunditur.  Hinc  Quintilianus  (instit  orat,  libr  I. 
cap.  3)  puniendos  quidem  pueros  censet,  ubi  res  id  exigit, 
at  nunquam  plectendos,  quia  majora  exinde  mala,  quam 
bona  proficiscuntur.  Vox  imperiosa,  vultus  minax,  dolores 
aberrantibus  inflicti , mentem  tenellam  amaritudine  implent, 
quae  ultra  rudes  annos  manet.  Tantum  vero  abest,  ut  vis 
intempestive  et  multum  adhibita  corrigat  voluntatem,  ut 
potius  cautiorem,  astutiorem,  mendacem,  et  subinde  per- 
vicacem reddat.  — Doctrinam  vero  eiusmodi  Pseudo-Ma- 
gistri  ita  instituunt  , ut  juvenes  divinarum , moralium, 
aliarumque  utilissimarum  rerum , non  veras  et  firmas  ideas, 
verum  voces  omni  sensu  vacuas,  inter  metus  et  angores 
scuticarum  et  virgarum,  illos,  nisi  sine  errore  eas  debla- 
teraverint, certo  certius  mansurarum,  memoriae  imprimant, 
quo  fit,  ut  et  juvenes,  et  alii  in  eam  opinionem  veniant, 
ab  illis  intelligi,  quae  plane  non  intelligunt.  Inde  vero 
pendet,  ut  tales  deinceps  etiam  in  satis  perspicua  et  so- 

lida  doctrina  nihil  vere  percipiant  ac  teneant,  neque  in 
vita  illorum  menti  et  animo  insideat,  quo  scientiae  ac  ho- 
nestatis specimina  edant.  — Videant  igitur  Parentes,  cui 
fidant,  dum  tenellos  suos  educandos  tradunt.  — Ad  ex- 
stimulandas proles  praemia  quoque  sunt  necessaria , sed 
non  signa  ridicula,  bellaria,  verum  collaudatio  et  proemia 
utilia.  Sive  autem  poena,  sive  proemium  promittatur,  semper 
promissis  stare  oportet.  — 

Maximo  demum  conamine  impediendum,  ne  vis  ima- 
ginandi per  sermones  lascivos,  libros,  picturas , choreas, 
theatra  exaltetur,  et  ad  stimulum  partium  genitalium  ex- 
periendum deducat.  Et  vero  quidquid  mundi  sapientia, 
genius  et  mos  temporis  oggerat,  a choreis  raro  perver- 
sionis pericula  absunt,  praesertim  ab  iis  nunquam,  quae 
ab  utriusque  sexus  juventute  non  sine  amatoriis  contrec- 
tationibus, colloquiis,  aliisque  carnalis  amoris  irritamentis 
cupide  frequentantur,  et  in  seram  noctem  producuntur. 
Hinc  non  solum  triste,  sed  etiam  reprobatione  summa, 
altiorique  superinspectione  dignum  esse  judico-,  quod  mo- 
derna aetate  juvenibus  cum  personis  alterius  sexus  adeo 
illimitatae  confidentiae  conversatio,  si  non  aperte  indulgea- 
tur,  nequiter  tamen  et  per  summam  in  hoc  puncto  incu- 
riam dissimuletur.  Illius  aetatis  annis,  quibus  sensualitas 
et  phantasia  tam  praepotens  in  homines  exercent  imperi- 
um, juvenes  et  puellae  notitias  contrahunt,  nisus  sexualis 
eos  ad  invicem  attrahit,  phantasia  mutuas  illis  perfectiones 
fictas  utique,  attribuit;  et  sic  se  cum  omni  illa  aetati  suae 
propria  exaestuante  cupiditate  infrenataque  passione  amare 
incipiunt.  Separantur  tandem,  juvenibus  aliorsum  commi- 
grantibus, suique  mutuo  obliviscuntur.  Puella  per  notum 
amoris  commercium  ab  omni  alia  conjunctione  exclusa, 
aut  omnem,  coeco  impetu  passionis  acta,  sponte  rejiciens, 
confidit  amato  a se  juveni  et  ob  levem , aut  nullius  mo- 

menti  praetextum  ab  eo  deserta,  miserabiliter  lamentatur. 
Amaritudo,  odium,  diffidentia  erga  genus  masculinum, 
profundas  in  eius  corde  radices  agere  incipiunt,  et  si 
postmodum  etiam  cum  aliquo  conjungi  viro  eam  contingat, 
^ cuius  gaudium  esse  potuisset  et  debuisset,  eius  infernale 
onus  evadit,  sicque  felicitatem  millenarum  familiarum  fun- 
ditus everti  necesse  est.  — Quodsi  ludi  scenici  ratione 
substrati  sui,  aeque  ac  productionis  eiusdem,  ad  leges 
honestates  rite  semperque  exacti  sint,  servire  eximie  pos- 
sunt ad  mentem,  animumque  ac  sensus  jucunde,  utiliterque 
occupandos  ac  pascendos;  item  ad  varii  generis  vilia  et 
naevos , hominumque  stultitias  valide  ac  scite  ante  ocu- 
los ponendas,  attico  sale  perfricandas,  contemtui  exponen- 
das, atque  ita  emendandas;  imprimis  ad  pulchri  et  decori 
gustum  acuendum,  sermonem  excolendum,  majorem  agendi 
dexteritatem  comparandam,  atque  ad  mores  etiam  populi 
formandos.  Unde,  si  quidem  id  omne , ut  dixi,  quod  mo- 
ralitati  periculum  creare  posset,  ab  iis  removeatur,  spectare 
illos  et  adire  generatim  ad  innocuas  utilesque  jucunditates 
referendum  erit.  At  quia  ad  spectatores  magis  alliciendos 
ea  solum  exhiberi  consveverunt,  quae  genio  mundano,  et 
sapientiae  mere  carnali  arrident;  ideo  revera  plurima  con- 
tra hos  lusus  obmoveri  possunt.  Praesertim  stimulus  sexua- 
lis prae  reliquis  vehemens,  frequentissimum  thema  suppe- 
ditat, adeo  ut  nihil  oblectet,  nisi  libidinem  sapiat.  Insu- 
per affectus  vindictae,  duella,  sui  ipsius  caedes,  turpes 
amores  , fraudes  et  perfidia  ita  saepe  exhibentur , ut  ad- 
mirsitionem  potius  at  assensum,  quam  horrorem  excitent. 
Si  ergo  sola  lectio  fabularum , quas  romanenses  dicimus, 
plurimum  nocet,  quid  fiet,  ubi  amatoriae  artes,  libidinis 
illecebrae  ac  fallaciae  non  leguntur  saltem,  sed  ad  vivum 
repraesentantur?  Quantum  huiusmodi  spectaculis  permotus 
olim  fuerit,  sic  ingenue  confitetur  Augustinus : „Rapiebant 

lue  spectacula  theatrica  plena  imaginibus  miseriarum  mea- 
rum et  fomitibus  ignis  mei.“  (Lib.  2.  conf.  cap.  2).  — * 
Oiianfam  moribus  perniciem  inferant  ludi  scenici,  censurae 
morali  liaiid  subjecti,  non  semel  confessi  sunt  ipsimet 
scriptores  gentiles.  Ovidius,  quem  infortunia  meliorem  ad 
sensum  revocaverant  Triss.  libr.  2.  sic  canit : 

,,Ut  tamen  hoc  fatear,  ludi  quoque  semina  praebent 
Nequitiae;  tolli  tota  theatra  jube, 

Peccandi  causam  quam  multi  saepe  dederunt. “ 

xir. 

Postremum,  quod  Parentibus  incumbit,  est,  ut  liberos 
u se  educatos,  ubi  bi  ad  eam  pervenerint  aetatem,  ut  rei- 
publicae  esse  utiles,  sibique  ipsis  consulere , atque  res 
suas  curare  valeant,  ne  in  eligendo  vitae  genere  irrepa- 
rabili forte  suo  in  omnem  aetatem  damno  misere  aberrent, 
consilio  et  ope  juvare  non  intermittant.  Qua  tamen  in  re 
cavendum  est  sedulo,  ne  coeco  liberorum  amore  abrepti, 
aut  inani  spe  seducti,  per  vim  et  necessitatem  ad  arri- 
piendum genus  aliquod  miseras  compellant  proles,  a quo 
istae  toto  animo  abhorrent , quodque  vel  ipsimet  arripere 
nollent.  Id  siquidem  agendo,  pluiimi  et  liberos,  et  semet 
ipsos  felicitate  in  omnem  vitam  privarunt.  — 

Kann  auch  der  Schriftsteller  keine  neuen  Ideen  schaf- 
fen,  so  vermag  er  doch  die  alten  in  neue  Formen  zu 
bringen , und  wie  die  Lebcnskraft  in  der  ganzen  Natur 
die  niimliche , und  es  nur  die  Gestalt  ist,  welche  in  der 
Wesenkette  eia  Geschopf  iiber  das  andere  stellt;  so  wird 
auch  der  ewige  ungeborne  Gedanke  durch  einen  edlern, 
oder  gemeinerii  Ausdruck  edler,  oder  gemeiner  darge- 
gtcllt  — und  der  Ptlegevater  ist  auch  ein  Vater. 

Borne. 


Theses. 


1.  Educatio  prolium  physica  et  moralis  jam  in  foetu  in- 

choet est  necesse. 

2.  Infantes  proprio,  si  sana  tlrmaque  corporis  constitutione 

gaudeat,  matris  lacte  sunt  nutriendi. 

3.  Antiquitatis  et  novitatis  studio  Medicus  perficitur. 

4.  Nullius  scholae  nomen  ferat  Medicus. 

5.  Praesagium  in  Oplithalmiis  semper  restringendum. 

6 Diagnosis  in  infantibus  difficillima. 

7.  Arthritis  a Rheumatismo  differt. 

8.  Praestat  unum  casum  observasse,  quam  centum  legisse. 

9.  Medicus  juvenis  a praeconceptis  ingenii  sui  opinionibus 

abstineat  est  necesse. 

